Id-Deċiżjoni tal-Kunsill
tat-13 ta' Ottubru 1998
fuq il-konklużjoni mill-Komunità Ewropea tal-Ftehim Proviżorju fuq il-kummerċ u affarijiet oħra relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa u r-Repubblika ta' l-Azerbaijan, fuq in-naħa l-oħra
(98/588/KE)
IL-KUNSILL TA' L-UNJONI EWROPEA,
Wara li kkunsidrat it-Trattat li jistabbilixxi il-Komunità Ewropea, u partikolarment l-Artikolu 113 flimkien ma’ l-ewwel sentenza ta' l-Artikolu 228(2) u l-ewwel sub-paragrafu ta' l-Artikolu 228(3) tiegħu,
Wara li kkunsidra il-proposta mill-Kummissjoni,
Wara li kkunsidra l-opinjoni tal-Parlament Ewropew [1];
Billi, fil-pendenza tad-dħul fis-seħħ tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika ta' l-Azerbaijan, fuq in-naħa l-oħra, iffirmat fil-Lussemburgu fit-22 ta' April 1996, huwa meħtieġ li jkun approvat, f'isem il-Komunità Ewropea, il-Ftehim Proviżorju fuq il-kummerċ u fuq affarijiet oħra relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa u r-Repubblika ta' l-Azerbaijan fuq in-naħa l-oħra,
IDDEĊIEDA LI ĠEJ:
Artikolu 1
Il-Ftehim Proviżorju fuq il-kummerċ u affarijiet oħra relatati mal-kummerċ bejn il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika, min-naħa u r-Repubblika ta' l-Azerbaijan, fuq in-naħa l-oħra, flimkien mad-dikjarazzjonijiet relatati miegħu, huma b'dan approvati f'isem il-Komunità Ewropea.
Il-Ftehim Proviżorju u d-Dikjarazzjonijiet huma mehmuża ma’ din id-Deċiżjoni.
Artikolu 2
Il-President tal-Kunsill huwa b'dan awtorizzat li jaħtar il-persuni awtorizzati li jiffirmaw il-Ftehim Proviżorju f'isem il-Komunità Ewropea [2].
Artikolu 3
Il-President tal-Kunsill għandu jagħti n-notifika mahħsuba fl-Artikolu 32 tal-Ftehim Proviżorju f'isem il-Komunità Ewropea.
Magħmla fil-Lussemburgu, 13 ta' Ottubru 1998.